Πρασινάδες με βινεγκρέτ δεντρολίβανου και γαλοτύρι
Φρέσκα λαχανικά με τραγανά καρύδια και δροσερό γαλοτύρι, αρωματισμένα με βινεγκρέτ δεντρολίβανου. Μπορούμε να προσθέσουμε σύκα, σταφύλια ή αχλάδια.
50 ml ξίδι βαλσαμικό, 120 ml ελαιόλαδο, 1 κουτ. γλυκού μουστάρδα απαλή, 2 κουτ. γλυκού μέλι της αρεσκείας μας, 1 κουτ. σούπας φρέσκο δεντρολίβανο, ψιλοκομμένο (σε μεγάλα σούπερ μάρκετ), ή 1/2 κουτ. σούπας δεντρολίβανο ξερό, καλά κοπανισμένο, αλάτι, φρεσκοτριμμένο πιπέρι , 500 γρ. διάφορα πράσινα σαλατικά της αρεσκείας μας, όπως λόλα, σαλάτα κ.ά., χοντροκομμένα, 1/2 κουτ. γλυκού μαντζουράνα ξερή, τριμμένη (εναλλακτικά, βάζουμε ρίγανη ή θυμάρι, με διαφορετικό αρωματικό αποτέλεσμα), 120 γρ. γαλοτύρι (φέρνουν πλέον και τα μεγάλα σούπερ μάρκετ) ή κατίκι, 60 γρ. καρύδια (προαιρετικά), χοντροκομμένα, αλάτι, φρεσκοτριμμένο πιπέρι
Σε ένα βάζο χτυπάμε όλα τα υλικά για τη βινεγκρέτ μέχρι να προκύψει μια παχύρρευστη σάλτσα.Σε μια βαθιά σαλατιέρα βάζουμε τα πράσινα λαχανικά, αλάτι, πιπέρι και τη μαντζουράνα και τα ανακατεύουμε. Περιχύνουμε με τη βινεγκρέτ, ανακατεύουμε, γαρνίρουμε με το τυρί (σε κουταλιές) και τα καρύδια (αν τα βάλουμε) και σερβίρουμε.
Λαχανικά,Τυρί,Χόρτα , Μυρωδικά